สาวนักหวดดังถึงไทย พร้อมล่าแชมป์เวิลด์เทนนิสที่หัวหิน 
 วีนัส วิลเลียมส์ มือ 7 โลก ชาวอเมริกัน และอักนีสซ์กา รัดวานสกา มือ 5 โลก ชาวโปแลนด์ เดินทางถึงประเทศไทยแล้ว มีนายสุวัจน์ ลิปตพัลลภ ให้การต้อนรับอย่างอบอุ่น,วันที่ 29 ธ.ค. ความเคลื่อนไหวการแข่งขันเทนนิสรายการระดับโลก เวิลด์ เทนนิส ไทยแลนด์ แชมเปียนชิพ 2016 : หัวหิน ไทยแลนด์ ระหว่างวันที่ 31 ธันวาคม 2558-1 มกราคม 2559 ที่สนามทรู อารีนา อ.หัวหิน จ.ประจวบคีรีขันธ์ ล่าสุด 3 นักหวดชื่อดังของโลก คือ ซารา แอร์รานี มือ 20 ของโลก ชาวอิตาลี, วีนัส วิลเลียมส์ มือ 7 ของโลก ชาวอเมริกัน และอักนีสซ์กา รัดวานสกา มือ 5 ของโลก ชาวโปแลนด์ ได้เดินทางถึงประเทศไทยแล้ว โดยมีนายสุวัจน์ ลิปตพัลลภ นายกสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ ให้การต้อนรับอย่างอบอุ่น,สำหรับแเอร์รานี ที่เดินทางมาถึงเป็นคนแรก เมื่อช่วงเช้าของวันที่ 29 ธันวาคม ด้วยสายการบินสเตอร์ลิง แอร์ไลน์ เที่ยวบิน NB945 หลังจากนั้นได้เดินทางไปพักผ่อนที่โรงแรมอินเตอร์คอนติเนนตัล หัวหิน รีสอร์ท จ.ประจวบคีรีขันธ์ ก่อนลงฝึกซ้อมที่สนามทรู อารีนา หัวหิน เป็นคนแรก ขณะที่วีนัสเดินทางมาถึงในช่วงเที่ยง ด้วยสายการบินคาเธย์ แปซิฟิค เที่ยวบิน CX0713 ได้ทักทายกับสื่อมวลชนและแฟนเทนนิสอย่างเป็นกันเอง ส่วนรัดวานสกามาถึงในช่วงบ่าย ด้วยสายการบินลุฟท์ฮันซา เที่ยวบิน LH772 ซึ่งทั้งวีนัสและรัดวานสกาเดินทางไปหัวหินในช่วงบ่ายด้วยเครื่องบินส่วนตัว และเข้าพักที่โรงแรมอินเตอร์คอนติเนนตัล หัวหิน รีสอร์ท เช่นกัน,วีนัส กล่าวว่า เดินทางมาประเทศไทยเป็นครั้งที่ 4 แล้ว ไปมาทั้งหัวหิน เชียงใหม่ และ กรุงเทพมหานคร รู้สึกประทับใจทุกครั้ง เพราะประเทศไทยเป็นประเทศโปรดอยู่แล้ว และคนไทยเป็นคนที่น่ารัก ต้อนรับอย่างอบอุ่น การมาครั้งนี้นอกจากการมาแข่งขันเทนนิสแล้ว ตั้งใจจะมาดูการออกแบบเสื้อผ้าของดีไซเนอร์ไทย เพราะเป็นคนชอบแฟชั่นอยู่แล้ว นอกจากนั้นยังชอบอาหารไทยที่อร่อยมากๆ อยากให้แฟนเทนนิสมาร่วมเชียร์นักหวดทั้ง 4 คนเยอะๆ และขอสวัสดีปีใหม่คนไทยทุกคนด้วย,ด้าน รัดวานสกา กล่าวว่า มาเมืองไทยครั้งนี้เป็นครั้งที่ 2 เมื่อ 8 ปีที่แล้วเคยมาแข่งขันรายการพีทีที พัทยา โอเพ่น และครั้งนั้นได้แชมป์กลับไปด้วย จำได้ว่าตอนนั้นอากาศร้อนมาก ทำให้ครั้งนี้หวังว่าอากาศจะดีกว่าที่เคยเจอ ส่วนกิจกรรมที่อยากจะทำในระหว่างอยู่ที่หัวหิน ตอนนี้มีโปรแกรมทั้งตักบาตรและเที่ยวสวนน้ำ ส่วนกิจกรรมอื่นๆ ยังไม่ได้วางไว้ แต่จะลงเล่นสร้างความสุขและสนุกให้กับแฟนเทนนิสให้มากที่สุด สำหรับการต้อนรับครั้งนี้อบอุ่นมากและชอบพวงมาลัย ซึ่งมีดอกมะลิ ที่มอบให้ระหว่างการต้อนรับ เพราะหอมมาก,ขณะที่นายสุวัจน์ กล่าวว่า ทัวร์นาเมนต์นี้จะเป็นการแข่งขันที่สนุกมาก เพราะมีนักเทนนิสท็อป 20 ของโลกมาแข่งถึง 4 คน ตอนนี้กระแสตอบรับของการแข่งขันดีมาก และนักกีฬาทุกคนที่มาแข่งเปิดใจว่าการมาแข่งครั้งนี้เพราะชอบประเทศไทยอย่างมาก จึงถือเป็นโอกาสที่ดีที่จะได้โปรโมตกีฬาเทนนิสในไทยและสถานที่ท่องเที่ยวสำคัญๆ รวมทั้งวัฒนธรรมอันดี อาทิ การใส่บาตรในตอนเช้าที่ชายหาดหัวหิน นอกจากนั้นนักหวดสาวทั้ง 4 คน จะได้ร่วมกันทำอาหารไทยด้วย เบื้องต้นคาดว่าจะเป็นเมนูต้มยำกุ้ง หรือผัดไทย ซึ่งเป็นอาหารที่คนทั่วโลกชื่นชอบ ส่วนวันที่ 30 ธันวาคม อังเกลิค แคร์เบอร์ มือ 10 ของโลก ชาวเยอรมนี จะเดินทางจากบ้านเกิดมาถึงประเทศไทยในช่วงเช้า และจะมีการแถลงข่าวก่อนการแข่งขันที่โรงแรมอินเตอร์คอนติเนนตัลพร้อมกันทั้ง 4 คน, ,การแข่งขันครั้งนี้ถือเป็นการนำนักหวดชื่อดังมาสวัสดีปีใหม่คนไทยทุกคนด้วย เชื่อว่าทุกคนจะมีความสุขในการรับชมทั้งผู้ที่ชมติดขอบสนามและแฟนเทนนิสที่ชมการถ่ายทอดสดทางทรูวิชั่นส์อยู่ที่บ้าน นายสุวัจน์กล่าว,สำหรับการแข่งขัน เวิลด์ เทนนิส ไทยแลนด์ แชมเปียนชิพ 2016 : หัวหิน ไทยแลนด์ จะแข่งขันรอบรองชนะเลิศ ในวันที่ 31 ธันวาคม 2558 คู่แรก เวลา 17.00 น. รัดวานสกา พบ แคร์เบอร์ คู่สอง เวลา 19.00 น. วีนัส พบ แอร์รานี ที่สนามทรู อารีนา แฟนเทนนิสที่สนใจขอให้รีบติดต่อซื้อด่วน บัตรราคา 2,000 บาทต่อวัน ซึ่งชมได้ทั้ง 2 คู่ ที่สนามทรู อารีน่า หัวหิน โทร.0-3290-9633, สวนน้ำวานา นาวา หัวหิน โทร.0-3290-9606, โรงแรมอินเตอร์คอนติเนนทัล หัวหิน รีสอร์ท โทร.0-3261-6999 ,อย่างไรก็ตาม หากไม่สามารถเดินทางมาชมการแข่งขันที่สนามทรู อารีนา หัวหิน สามารถรับชมการถ่ายทอดสดการแข่งขันทางทรู วิชั่นส์ ผ่านทางช่องทรู เทนนิสเอชดี และ ทรู สปอร์ต 6 ซึ่งจะถ่ายทอดสดในประเทศไทยและอีกหลายประเทศทั่วโลก รวมถึงชมผ่านแอพพลิเคชั่น ทรู วิชั่นส์ เอนิแวร์ ได้เช่นกัน
3 นักหวดชื่อดังของโลก ซารา แอร์รานี มือ 20 โลก ชาวอิตาลี, วีนัส วิลเลียมส์ มือ 7 โลก ชาวอเมริกัน และอักนีสซ์กา รัดวานสกา มือ 5 โลก ชาวโปแลนด์ เดินทางถึงประเทศไทยแล้ว มีนายสุวัจน์ ลิปตพัลลภ ให้การต้อนรับอย่างอบอุ่น
เทนนิสหัวหิน,เวิลด์ เทนนิส ไทยแลนด์ แชมเปียนชิพ,วีนัส วิลเลียมส์,ซารา แอร์รานี,อังเกลิค แคร์เบอร์,อักนีสซ์กา รัดวานสกา,สุวัจน์ ลิปตพัลลภ,ข่าว,ข่าวกีฬา,ไทยรัฐออนไลน์